**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 739/08.07.2024г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

за частично изменение на ПУП за УПИ I-озеленяване, парк, градска градина, кв.87 по плана на гр. Севлиево, изработен на основание чл.134, ал.2, т.6 от ЗУТ със съдържание:

**ПЛАН ЗА РЕГУЛАЦИЯ (ПР):**

Съгласно Решение № 167/28.05.2024 год. на Общински съвет – Севлиево габаритът на улица с о.т.236-о.т.245-о-т-244 е намален за сметка увеличаване на УПИ І-озеленяване, парк, градска градина, кв.87 по плана на гр. Севлиево. Трасето на улицата от страна на парка е съвместено с реализираните платна и тротоарна настилка.

За част от УПИ І-озеленяване, парк, градска градина се обособява в нов УПИ ІІ-за обществено обслужване, кв.87.

Неразделна част от ПР са 1бр. чертеж и обяснителна записка 1 лист, съставляващи графичната част.

**ПЛАН ЗА ЗАСТРОЯВАНЕ (ПЗ):**

За новообразувания УПИ ІІ-за обществено обслужване, кв.87 по плана на гр. Севлиево се въвеждат ограничителни линии на застрояване. Съществуващата сграда се запазва, като елемент на застройката. Въведен е следният режим на устройство и застрояване:

- устройствена зона – терен с конкретно нежилищно предназначение;

- начин на застрояване – свободно/основно/;

- характер на застрояване – ниско, с височина до 8м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 1 лист, съставляващи графичната част.

Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 08.07.2024г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.